забавни вицове за Капитани
Бил Гейтс попаднал в рая.
Очаквал супер специално отношение към себе си.
Но за своя изненада - бил настанен в колиба със сламен покрив без прозорци и с външна тоалетна.
Излязал възмутен на двора и се огледал наоколо. За свое голямо учудване видял, че къщата на съседа е последна дума на архитектурата - огромна, от бял мрамор, с климатици, сателитни чинии и всякакви други екстри.
Не след дълго, обитателят на луксозната сграда се показал навън. Бил Гейтс го попитал:
- Извинете... Вие да не сте измислил лекарство срещу рак? Или сте докарал на човечеството - световен мир?
Оня се усмихнал любезно:
- Нито едното, нито другото, господине! Аз съм капитанът на "Титаник"!
Бил Гейтс повикал свети Петър и вдигнал страхотен скандал:
- Не мога да повярвам! Това е пълен абсурд! Значи, аз, компютърният гений, който създаде "Уиндоус" живея в пълна мизерия! А някакъв некадърник, чийто кораб се издъни с гръм и трясък живее в царски палат! Кажи ми, къде е логиката?!
Свети Петър свил рамене:
- Ами," Титаник" се издъни само веднъж!